Riešenie problémov
| Popis problému:

1. | Bezdrôtové zariadenie sa nedokáže pripojiť k bezdrôtovej sieti.
2. | Pri vyhľadávaní bezdrôtových sietí Sprievodca nenašiel bezdrôtovú sieť.
3. | Sila signálu je nízka alebo niekedy nie je žiaden signál.
4. | (Vzťahuje sa iba na používateľov, ktorí nepoužívajú na konfiguráciu bezdrôtového zariadenia kábel USB alebo LAN.) Urobil som chybu, keď som konfiguroval bezdrôtové nastavenia, ale keď znovu spustím Sprievodcu bezdrôtovou sieťou a chcem zadať správne nastavenia, Sprievodca nenájde žiadne zariadenia.
5. | Softvér sprievodcu bezdrôtovým pripojením odkazuje na prístupový bod, avšak ja na pripojenie do bezdrôtovej siete nepoužívam prístupový bod, ale bezdrôtový smerovač alebo prepínač.
6. | Neviem, ktoré nastavenia bezdrôtovej siete sa majú použiť. Čo mám robiť?
7. | Zariadenie je nakonfigurované na používanie servera DHCP. Zariadenie však neprijíma adresu IP zo servera DHCP. Používa adresu IP 169.254.x.x.

| Popis problému:

1. | Bezdrôtové zariadenie sa nedokáže pripojiť k bezdrôtovej sieti.

Riešenie:
| SSID Skontrolujte, či ste pri konfigurácii bezdrôtového zariadenia správne zadali informácie o identifikátore SSID, ktorý sa tiež označuje ako názov siete. Majte tiež na pamäti, že pri identifikátore SSID sa rozlišujú veľké a malé písmená. Napríklad ak identifikátor SSID je „Bezdrôtová sieť“, ale vy pri konfigurácii bezdrôtového zariadenia zadáte „bezdrôtová sieť“, zariadenie sa nebude môcť pripojiť k sieti, pretože ste písmeno B nezadali veľkým písmenom.
PRÍSTUPOVÝ KĽÚČ
Taktiež skontrolujte, či ste pri konfigurácii bezdrôtového zariadenia správne zadali prístupový kľúč WEP/TKIP. Zadajte správny prístupový kľúč, pričom dbajte na to, aby ste zadali správny počet znakov v závislosti od pôvodného prístupového kľúča použitého pri konfigurácii bezdrôtovej siete. V oboch prípadoch vám v prípade zadania nesprávnych informácií odporúčame obnoviť nastavenia bezdrôtového pripojenia zariadenia na výrobné hodnoty a znova spustiť softvér sprievodcu bezdrôtovým pripojením. Ďalšie informácie o spôsobe obnovenia výrobných nastavení bezdrôtového pripojenia nájdete v dokumentácii dodávanej s bezdrôtovým zariadením.
späť na začiatok

| Popis problému:

2. | Pri vyhľadávaní bezdrôtových sietí Sprievodca nenašiel bezdrôtovú sieť.

Riešenie:
| Ak je bezdrôtové zariadenie mimo dosahu bezdrôtovej siete, presuňte ho bližšie k bezdrôtovému prístupovému bodu. Ak je bezdrôtové zariadenie v dosahu bezdrôtovej siete, skontrolujte, či prístupový bod nemá skrytý názov siete SSID. Ak je názov siete SSID skrytý, musíte ho zadať ručne počas konfigurácie bezdrôtového zariadenia. Ak si nie ste istí, ako to skontrolovať, obráťte sa na správcu vášho systému, poskytovateľa internetových služieb alebo výrobcu bezdrôtového prístupového bodu.
späť na začiatok

| Popis problému:

3. | Sila signálu je nízka alebo niekedy nie je žiaden signál.

Riešenie:
| Bezdrôtové zariadenia sú ovplyvňované prostredím, v ktorom sa nachádzajú. Sila signálu môže byť oslabená nábytkom, stenami alebo podlahami medzi bezdrôtovým zariadením a prístupovým bodom, s ktorým sa snaží komunikovať. Ak máte problémy so silou signálu, skúste ju zvýšiť presunutím bezdrôtového zariadenia bližšie k prístupovému bodu.
späť na začiatok

| Popis problému:

4. | (Vzťahuje sa iba na používateľov, ktorí nepoužívajú na konfiguráciu bezdrôtového zariadenia kábel USB alebo LAN.) Urobil som chybu, keď som konfiguroval bezdrôtové nastavenia, ale keď znovu spustím Sprievodcu bezdrôtovou sieťou a chcem zadať správne nastavenia, Sprievodca nenájde žiadne zariadenia.

Riešenie:
| Je možné, že softvér sprievodcu nedokáže nájsť bezdrôtové zariadenie, pretože nastavenia bezdrôtového pripojenia počítača a zariadenia sú úplne odlišné. Skúste obnoviť nastavenia bezdrôtového pripojenia zariadenia na výrobné hodnoty a znova spustiť sprievodcu.
Ďalšie informácie o spôsobe obnovenia výrobných nastavení bezdrôtového pripojenia zariadenia nájdete v používateľskej príručke.
späť na začiatok

| Popis problému:

5. | Softvér sprievodcu bezdrôtovým pripojením odkazuje na prístupový bod, avšak ja na pripojenie do bezdrôtovej siete nepoužívam prístupový bod, ale bezdrôtový smerovač alebo prepínač.

Riešenie:
| Pre zjednodušenie používame všeobecný pojem „prístupový bod“. Nahraďte si pojem prístupový bod vhodným názvom.
späť na začiatok

| Popis problému:

6. | Neviem, ktoré nastavenia bezdrôtovej siete sa majú použiť. Čo mám robiť?

Riešenie:
| Ak nesprávne nakonfigurujete nastavenia bezdrôtového pripojenia zariadenia, toto zariadenie nebude pracovať správne. Kontaktujte prosím správcu systému ohľadom správnych nastavení bezdrôtového pripojenia.
späť na začiatok

| Popis problému:

7. | Zariadenie je nakonfigurované na používanie servera DHCP. Zariadenie však neprijíma adresu IP zo servera DHCP. Používa adresu IP 169.254.x.x.

Riešenie:
| To naznačuje, že bezdrôtové zariadenie nedokáže získať prístup k bezdrôtovej sieti a nemôže získať adresu IP zo servera DHCP. Skontrolujte, či ste správne zadali nastavenia bezdrôtovej siete v bezdrôtovom zariadení a taktiež skontrolujte, či je prístupový bod nakonfigurovaný tak, aby umožňoval zariadeniu získať prístup k bezdrôtovej sieti.
späť na začiatok