Hibakeresés
| A probléma leírása:

1. | A vezetéknélküli eszköz nem tud kapcsolódni a vezetéknélküli hálózathoz.
2. | A vezetéknélküli hálózatok keresésekor a varázsló nem talált vezetéknélküli hálózatot.
3. | A jelerősség alacsony vagy néha nincs is jelerősség.
4. | (Csak azokra a felhasználókra vonatkozik, akik nem USB vagy LAN-kábelt használnak vezetéknélküli eszközük konfigurálásához.) Hibáztam a vezetéknélküli beállítások megadásakor, de amikor újra elindítom a Vezetéknélküli-varázslót a helyes beállítások megadása céljából, az nem talál semmilyen eszközt.
5. | A Vezetéknélküli varázsló program egy hozzáférési pontra hivatkozik. De én nem használok hozzáférési pontot, egy vezetéknélküli router vagy switch segítségével kapcsolódok a vezetéknélküli hálózathoz.
6. | Nem tudom, hogy milyen vezetéknélküli hálózati beállításokat használjak, mit tegyek?
7. | Konfiguráltam az eszközt DHCP szerver használatára. Ugyanakkor az eszköz nem kap IP-címet a DHCP szervertől. Az a 169.254.x.x IP-címet használja.

| A probléma leírása:

1. | A vezetéknélküli eszköz nem tud kapcsolódni a vezetéknélküli hálózathoz.

Megoldás:
| SSID Ellenőrizze, hogy helyesen adta meg az SSID információt, azaz a hálózat nevét a vezetéknélküli eszköz konfigurálásakor. Ne felejtse el, hogy az SSID információ megkülönbözteti a kis- és nagybetűket. Például, ha az SSID a „Vezetéknélküli Hálózat”, de Ön a „vezetéknélküli hálózat” nevet adja meg a vezetéknélküli eszköz konfigurálásakor, akkor a készülék nem tud a hálózathoz kapcsolódni, mert a „v” és a „h” nem nagybetű.
JELSZÓKULCS
Ellenőrizze, hogy megadta a helyes WEP/TKIP jelszókulcsot a vezetéknélküli eszköz konfigurálásakor. Adja meg a helyes jelszókulcsot, ügyelve arra, hogy a helyes számú karaktert adja meg, a vezetéknélküli hálózat konfigurálásakor használt jelszókulcsnak megfelelően. Mindkét esetben, ha hibás információt adott meg, javasoljuk, hogy állítsa vissza az eszköz vezetéknélküli beállításait a gyári értékekre, majd indítsa újra a Vezetéknélküli varázslót. További információt arról, hogy hogyan állítsa vissza az eszköz vezetéknélküli beállításait a vezetéknélküli eszközhöz mellékelt használati útmutatóban talál.
vissza a tetejére

| A probléma leírása:

2. | A vezetéknélküli hálózatok keresésekor a varázsló nem talált vezetéknélküli hálózatot.

Megoldás:
| Ha a vezetéknélküli eszköz kívül esik a vezetéknélküli hálózat hatósugarán, akkor vigye közelebb az eszközt a vezetéknélküli hozzáférési ponthoz. Ha vezetéknélküli eszköz a hozzáférési pont hatósugarán belül van, akkor ellenőrizze, hogy a hozzáférési pont nem rejti-e el SSID-hálózat nevét. Ha igen, akkor manuálisan kell megadnia az SSID-nevet a vezetéknélküli konfigurációjakor. Ha nem tudja biztosan, hogy hogyan kell ezt leellenőrizni, kérje ki a rendszergazda, az internetszolgáltató vagy a vezeték nélküli hozzáférési pont gyártójának tanácsát.
vissza a tetejére

| A probléma leírása:

3. | A jelerősség alacsony vagy néha nincs is jelerősség.

Megoldás:
| A vezetéknélküli eszközökre hat a környezet, amelyben vannak és a jel erősségét megváltoztathatja a vezetéknélküli eszköz és a hozzáférési pont között levő bútorzat, a falak vagy padlók. Ha problémákat tapasztal a jel erősségét illetően, akkor próbálja meg áthelyezni a vezetéknélküli eszközt közelebb a hozzáférési ponthoz.
vissza a tetejére

| A probléma leírása:

4. | (Csak azokra a felhasználókra vonatkozik, akik nem USB vagy LAN-kábelt használnak vezetéknélküli eszközük konfigurálásához.) Hibáztam a vezetéknélküli beállítások megadásakor, de amikor újra elindítom a Vezetéknélküli-varázslót a helyes beállítások megadása céljából, az nem talál semmilyen eszközt.

Megoldás:
| Lehet, hogy a varázsló azért nem tudja megtalálni a vezetéknélküli eszközt, mert a számítógép és az eszköz vezeték nélküli beállításai teljesen eltérőek. Próbálja visszaállítani az eszköz vezetéknélküli beállításait a gyári értékekre, majd indítsa újra a varázslót.
További információt arról, hogy hogyan állítsa vissza az eszközön a gyári alapértelmezett értéket, annak használati útmutatójában talál.
vissza a tetejére

| A probléma leírása:

5. | A Vezetéknélküli varázsló program egy hozzáférési pontra hivatkozik. De én nem használok hozzáférési pontot, egy vezetéknélküli router vagy switch segítségével kapcsolódok a vezetéknélküli hálózathoz.

Megoldás:
| Az általános „hozzáférési pont” elnevezést az egyszerűség kedvéért használtuk. Kérjük helyettesítse a hozzáférési pont nevet a megfelelő elnevezéssel.
vissza a tetejére

| A probléma leírása:

6. | Nem tudom, hogy milyen vezetéknélküli hálózati beállításokat használjak, mit tegyek?

Megoldás:
| Ha hibásan konfigurálja az eszköz ﻿vezetéknélküli beállításait, az hibásan fog működni. A megfelelő vezetéknélküli beállításokért forduljon a rendszergazdához.
vissza a tetejére

| A probléma leírása:

7. | Konfiguráltam az eszközt DHCP szerver használatára. Ugyanakkor az eszköz nem kap IP-címet a DHCP szervertől. Az a 169.254.x.x IP-címet használja.

Megoldás:
| Ez arra utal, hogy a vezetéknélküli eszköz nem tudja elérni a vezetéknélküli hálózatot, ezért nem tud IP-címet kérni a DHCP szervertől. Kérjük ellenőrizze, hogy helyesen adta-e meg a vezetéknélküli hálózat beállításait a vezetéknélküli eszközön, valamint azt, hogy a hozzáférési pont úgy van-e konfigurálva, hogy lehetővé tegye az eszköz számára a vezetéknélküli hálózathoz való hozzáférést.
vissza a tetejére